**KGJK, nr.162/ 2016**

**20 dhjetor 2016**

KËSHILLI GJYQËSOR I KOSOVËS, (KGJK) në bazë të nenit 103, paragrafi 5, nenit 108 të Kushtetutës së Republikës së Kosovës, nenit 4 paragrafi 1 pika 1.7, dhe nenit 22 të Ligjit nr. 03/L-223 për Këshillin Gjyqësor të Kosovës, nenit 2, paragrafi 3 të Ligjit Nr.05/L-033 për Ndryshimin dhe Plotësimin e Ligjit Nr.03/L-223 për Këshillin Gjyqësor të Kosovës, dhe në bazë të Rregullores Nr.09/2016 për Procedurat e Zgjedhjes, Emërimit, Vlerësimit, Pezullimit dhe Shkarkimit të Kryetarëve të Gjykatave dhe Gjyqtarëve Mbikëqyrës, të ndryshuar dhe plotësuar me Rregulloren 14/2016 dhe Rregulloren 17/2016, si dhe Rregullores mbi Organizmin dhe Veprimtarinë e Brendshme të Këshillit Gjyqësor të Kosovës, në mbledhjen e169-të, të mbajtur me 20 dhjetor 2016, nxjerr këtë

**V E N D I M**

1. Z. Ymer Hoxha, emërohet kryetar i Gjykatës Themelore në Prizren.
2. Mandati i z. Ymer Hoxha, si kryetar i Gjykatës Themelore në Prizren është deri me 3 korrik 2020, respektivisht datën e arritjes së moshës së pensionimit.
3. Vendimi hyn në fuqi me 1 janar 2017.

**A r s y e t i m**

Këshilli Gjyqësor i Kosovës më datë 04 nëntor 2016 ka shpallur konkursin për kryetar të Gjykatës Themelore në Prizren. Për këtë pozitë ka kandiduar vetëm kryetari aktual i kësaj gjykate. Më datë 16 dhjetor 2016 kandidati për pozitën e kryetarit të Gjykatës Themelore në Prizren është ftuar në intervistë.

Komisioni për Vlerësimin e kandidatëve për pozitën e kryetarit të Gjykatës Themelore në Prizren pas mbajtjes së intervistës rekomandon Këshillin Gjyqësor të Kosovës që kandidatin e vetëm për këtë pozitë ta emëroj kryetar të Gjykatës Themelore në Prizren.

Këshilli Gjyqësor i Kosovës në mbledhjen e mbajtur më datë 20 dhjetor 2016 pas votimit të fshehtë më nëntë (9) vota për dhe dy (2) votë abstenim, emëron z. Ymer Hoxha, kryetar të Gjykatës Themelore në Prizren.

Andaj, duke u bazuar si në thëniet e sipërpërmendura u vendos si në dispozitiv të këtij vendimi.

Nehat Idrizi,

Kryesues

Këshilli Gjyqësor i Kosovës

*Kopje e vendimit i dërgohet:*

* *Z. Ymer Hoxha, kryetar, GjTh Prizren*
* *Kryetarit të Gjykatës Supreme*
* *Kryetarit të Gjykatës së Apelit*
* *Degëve të kësaj gjykate në Dregash dhe Suharekë*
* *Sekretariatit të KGJK-së*
* *Arkivit*